Za imageowu kampanju „Sorbisch? Na klar.“ wuhotowany bus předewzaća Regionalny bus Hornja Łužica (RBO) je swoje rěčne poselstwo wot lońšeho februara hač do spočatka měrca 2021 po nimale 73 000 linijowych kilometrach šěrił. To wuchadźa ze statistiki, kotruž je wobchadna towaršnosć Serbskim Nowinam na naprašowanje zestajała.
„Serbski“ bus bě dotal na 49 linijach za 2 542 jězbow zasadźeny. Zdźěla jewjacemu so zaćišćej, zo bě wozydło tam, hdźež měło za našu maćeršćinu wabić, pječa přemało po puću, steja jasne, nawopačne potwjerdźace ličby napřećo.
Jenož nastupajo šěsć linijow njeje bus po serbskim sydlenskim rumje abo přez njón dale ke kónčnemu cilej jězdźił. Běchu to na přikład zwiski z Biskopic do Drježdźan, do Wopakeje a do Póckowow, Steinigtwolmsdorf–sakski Neustadt, abo tajkej w Hornim kraju z dohromady 185 jězbami po něhdźe 4 941 kilometrach.
szl_Latn ces_Latn szl_Latn